
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 09.09.2026, ora 08.00 – 10.09.2026, ora 08.00

I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 10.09.2026, ora 07.00
RÂURI

Debitele au fost relativ staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Suceava, Rm. Sărat, Bârlad, pe cursul superior și mijlociu al Siretului, pe cursurile superioare ale Moldovei, Bistriței, Putnei și Prutului și pe unii afluenți ai acestuia, bazinul superior și mijlociu al Mureșului, pe unii afluenți din bazinele Jiului, Oltului, Argeșului, Trotușului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi relativ staționare.

Nivelurile pe râuri la stațiile hidrometrice se situează sub COTELE DE ATENȚIE.

DUNĂRE
Debitul la intrarea în țară (secțiunea Baziaș) în intervalul 09 – 10.09.2026 a fost staționar, având valoarea de 1350 m3/s, sub media multianuală a lunii septembrie (3800 m3/s) și august (3900 m3/s).

În aval de Porţile de Fier, pe întreg sectorul, debitele au fost în scădere.

Debitul la intrarea în țară (secțiunea Baziaș) va fi staționar (1350 m3/s).

În aval de Porţile de Fier, pe întreg sectorul, debitele vor fi în scădere ușoară.

2. Situația meteorologică în intervalul 09.09.2026, ora 09.00 – 10.09.2026, ora 06.00

ÎN ŢARĂ:

A.N.M. a emis o ATENŢIONARE Meteorologică, cod galben:

*MESAJ 1/2: o ATENŢIONARE Meteorologică, cod Galben, valabilă în intervalul: 09.09.2026, ora 12.00 - 09.09.2026, ora 18.00, vizând temperaturi deosebit de ridicate, în Banat, Crișana, Maramureș, vestul Transilvaniei si SV Olteniei, pt. 12: jud. AB, AR, BH, CS, CJ, DJ, HD, MH, MM, SM, SJ si TM. 

                                                                                                                                                                                                                                                                     **MESAJ 2/2: o ATENŢIONARE Meteorologică, cod Galben, valabilă în intervalul 10.09.2026, ora 12.00 - 10.09.2026, ora 18.00, vizând temperaturi deosebit de ridicate, în Banat, SV Olteniei si Transilvaniei, pt. 6 jud.: AB, CS, DJ, HD, MH si SB. 

Această Atenționare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Către Prefecturile Judeţelor:

-Alba, Arad, Bihor, Caraş-Severin, Cluj, Dolj, Hunedoara, Maramureş, Mehedinţi, Satu-Mare, Sălaj si Timiş (12 prefecturi) -Atenționare meteorologică – COD Galben (mesaj 1/2); 

- Alba, Caraș-Severin, Dolj, Hunedoara, Mehedinţi si SIBIU (6 prefecturi) Atenționare meteorologică – COD Galben (mesaj 2/2).

Vremea s-a încălzit în cea mai mare parte a țării, iar în Banat, Crișana și Maramureș, precum și în cea mai mare parte a Transilvaniei, Olteniei și Munteniei, a fost călduroasă. Izolat, în regiunile vestice a fost caniculă. Cerul a fost variabil, ziua la munte și în Dobrogea, iar noaptea în regiunile vestice și mai mult senin în rest. Temperaturile maxime s-au încadrat între 24 de grade la Sulina și Mangalia și 35 de grade la Holod, Chișineu Criș, Sânnicolau Mare, Jimbolia, Banloc și Lugoj, abaterea față de mediile climatologice fiind în general de 8...10 grade în vest, în nord și în centru. La ora 6 temperaturile se încadrau între 5 grade la Miercurea Ciuc și 25 de grade la Moldova Nouă. Spre sfârșitul intervalului, în estul Transilvaniei a fost ceață.

LA BUCUREŞTI

Vremea a fost călduroasă. Cerul a fost senin, iar vântul a suflat slab și moderat. Temperatura maximă a fost de 30 de grade la Afumați și Băneasa și de 31 de grade la Filaret La ora 6 se înregistrau 14 grade la Afumați și Băneasa și 16 grade la Filaret.
3. Prognoza meteorologică în intervalul 10.09.2026, ora 09.00 – 11.09.2026, ora 09.00

ÎN ŢARĂ

Vremea va fi călduroasă, pe arii extinse în Banat, Oltenia, Muntenia, Transilvania și local în Moldova. Cerul va fi variabil, temporar cu înnorări în regiunile vestice, nordice și parțial în centru. Vor fi perioade cu averse (cantități de apă de 1...5 l/mp și izolat de 6...10 l/mp) și descărcări electrice, local în Maramureș, la munte și izolat în Banat, Crișana, vestul și nordul Transilvaniei și jumătatea de nord a Moldovei. Vântul va sufla slab și moderat, cu intensificări pe parcursul zilei (viteze la rafală în general de 40...50 km/h) în cea mai mare parte a Moldovei, local în zona montană și pe suprafețe mici în Transilvania, Banat și Crișana. Temperaturile maxime se vor încadra între 24 de grade pe litoral și 35 de grade în sudul Banatului, iar cele minime vor fi cuprinse între 7 grade în estul Transilvaniei și 22 de grade în dealurile Banatului. Dimineața și noaptea, pe arii restrânse, va fi ceață.
LA BUCUREŞTI

Vremea va fi frumoasă, dar călduroasă, cu o maximă termică de 31...32 de grade. Cerul va fi mai mult senin, iar vântul va sufla slab și moderat. Temperatura minimă va fi de 16...17 grade, mai scăzută în zona preorășenească spre 14 grade.

II. CALITATEA APEI


1.1. Pe fluviul Dunărea

Nu au fost evenimente deosebite. 

1.2. Pe râurile interioare

A.B.A. Mureş revine cu informații suplimentare, despre evenimentul de la Salina Praid:

- Determinarea conductivitatii in situ, orara 24/24, se monitorizeaza prin senzori calitativi in 5 sectiuni: Praid / r. Corund, Sarateni / r. T-va Mica, Mihalt / r. T-va Mare, Radna si Naldac / r. Mures.

- Conform adresei ABA Mures nr. 1935/29.01.2026, incepand cu data de 01.02.2026, monitorizarea calitativa prin analize de laborator continua  astfel: cu o frecventa de 1 / saptamana in 4 sectiuni: r. Corund (amonte confluenta cu r. T-va Mica), r. T-va Mica (aval loc. Praid), r. T-va Mica (priza de apa Fantanele), r. T-va Mica (priza de apa Tarnaveni), iar pentru celelalte sectiuni determinarile se for face conform manualul de operare.

A.B.A. Buzău-Ialomiţa informează că: S.G.A. Prahova monitorizeaza permanent calitatea apei amonte si aval de zona afectata de Salina Slanic, pe 
cursurile de apa Slanic, Varbilau si Teleajen.

1.3. Pe Marea Neagră 

Nu au fost evenimente deosebite. 

III. CALITATEA MEDIULUI

1. În domeniul aerului

ANMAP, Agenția Națională pentru Mediu și Arii Protejate informează că din rezultatele analizelor efectuate în data de 08.09.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) NU a fost depășită la stațiile de monitoring a calității aerului, din teritoriu.

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

2. În domeniul solului și vegetației 

RNP-Garda Forestiera Timisoara inf despre producerea in data de 07.09.2026, ora 16.11 unui incendiu care a afectat cca 4 ha litiera din zona de deal, intr-un fond forestier de stat pe raza OS Otelu Rosu, loc Otelu Rosu, jud Caras Severin. Incendiul a fost stins in data de 08.09.2026, ora 16:00,  prin interventia a 11 silvicultori, 16 Pompieri militari, 6 Pompieri civili, 2 Agenti de Politie si 15 cetateni, cu 4 autospeciale ISU, 2 turbosuflante si mijloace specifice PSI. Cauza producerii: utilizarea focului deschis.

RNP-Garda Forestiera Timisoara inf despre producerea in data de 08.09.2026, ora 19.00 unui incendiu care a afectat cca 18 ha litiera din zona de deal, intr-un fond forestier de stat pe raza OS Hunedoara, loc Cerbăl, jud Hunedoara. Incendiul a fost stins in data de 09.09.2026, ora 02:00,  prin interventia a 14 silvicultori, 15 Pompieri militari, 4 Pompieri civili, cu mijloace specifice PSI, din dotare. Cauza producerii: utilizarea de obiecte incandescente in mod neglijent, brichetă.

3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.

Comandamentul Energetic informează printr-o declarație de presă, că în cadrul reuniunii, din data de, 08.09.2026, de la sediul Dispecerului Energetic Național,
a fost analizată situația energetică la nivel național și regional, precum și evoluțiile prognozate pentru următoarea perioadă, inclusiv în baza prognozelor meteorologice pentru următoarele 10 zile, având în vedere impactul direct al vremii asupra producției de energie, în special din surse regenerabile, dar și asupra nivelului consumului. Astfel, autoritățile rămân în alertă în contextul opririi centralei nucleare de la Cernavodă.

Au fost invitați, de asemenea, reprezentanți ai Administrației Naționale „Apele Române” și ai Institutului Național de Meteorologie.

Potrivit concluziilor Comandamentului Energetic, capacitățile de producție disponibile funcționează la niveluri ridicate și contribuie la compensarea
indisponibilizării Reactorului 2 de la CNE Cernavodă. Potrivit acestuia, o nouă evaluare privind repornirea reactoarelor Centralei de la Cernavodă va fi făcută după 15 septembrie. Debitul Dunării se menține la minime istorice, cel puțin pentru următoarele 7 zile, astfel că abia în jurul datei de 15 septembrie 2026, s-ar putea înregistra o creștere, dar și această creștere este mult sub media ultimilor ani.  Prin urmare, este posibil ca toată luna septembrie să avem situația în care debitul la intrarea în țară să fie scăzut și nivelul apei în zona Cernavodă, necesar pentru răcirea reactoarelor și pentru funcționarea pompelor și pentru funcționarea în siguranță a centralei nucleare. Deci nivelul acela al apei să fie insuficient pentru repornirea centralei.

România se bazează în continuare pe importuri de energie în orele de vârf, în condițiile în care centrala nucleară de la Cernavodă este oprită.

După cum se știe, centrala nucleară de la Paks s-a redeschis în totalitate. Kozlodui nu a fost în pericol și cu atât mai puțin nu mai este în acest moment. Așa încât, mai ales seara, în orele de vârf, în funcție de producția internă și mai ales de producția eoliană, se asigură diferența din importuri”,

Comitetul Interministerial Bala–Cernavodă, a anunțat un plan în trei etape pentru funcționarea în siguranță a Centralei Nuclearoelectrice Cernavodă, dacă debitul Dunării va scădea și mai mult. Comitetul Naţional pentru Situaţii de Urgenţă (CNSU) a adoptat, la începutul lunii septembrie 2026, o hotărâre care prevede: amplasarea unor barje, un dig de piatră și pompe pentru răcirea în siguranță a centralei nucleare. 

Un astfel de plan etapizat este necesar în condiţiile în care debitul Dunării este prognozat să înregistreze noi scăderi începând cu data de 10 septembrie 2026. 

Planul de intervenţie va fi declanşat doar dacă nivelul apei scade până la cota de 1,58 metri în bazinul prizei de apă al CNE Cernavodă şi prevede mai multe etape, în funcţie de evoluţia situaţiei.

· într-o primă etapă, mai multe nave şi/sau barje încărcate vor fi amplasate pe un aliniament cu o lungime de aproximativ 600 de metri, astfel încât fluxul pe braţul Dunării Vechi să direcţioneze un volum mai mare de apă către intrarea în Canalul Dunăre - Marea Neagră şi, implicit, către priza de apă a centralei;

· În a doua etapă se va realiza o închidere modulară cu pontoane şi hidrobaraje pe o secţiune de aproximativ 170 de metri, în zona canalului de racord al centralei. Ca variantă de rezervă, acest sistem poate fi înlocuit cu un baraj temporar realizat din piatră; 

· În a treia etapă, Administraţia Naţională „Apele Române” şi Nuclearelectrica vor pune în funcţiune pompe de mare capacitate, care să asigure pomparea de apă suplimentară către priza de apă pentru răcire a centralei".

Nuclearelectrica informează în data de, 24.08.2026, că, în funcţie de evoluţia prognozelor pentru perioada următoare, vor fi luate deciziile operaţionale privind reconectarea la Sistemul Energetic Naţional a celor două reactoare de la CNE Cernavodă, iar acestea vor fi comunicate transparent şi responsabil. 

În prezent, ambele reactoare ale centralei CNE Cernavodă sunt în stare sigură oprită, cu menţinerea acestora în parametri de siguranţă, fără niciun risc operaţional sau de securitate nucleară asociat”.    

4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Alimentări cu apă

Pe râurile interioare:

A.B.A. Arges-Vedea, informează că:  

A.B.A. Argeș-Vedea, informează în data de, 09.09.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.

A.B.A. Argeș-Vedea, informează că, având în vedere că aportul de bazin natural al cursurilor de râu aval baraj Vidraru este insuficient pentru asigurarea volumelor de apă necesare AQUATERM AG 98 SA și APĂ CANAL 2000 SA, pentru alimentarea cu apă a populației din municipiile Curtea de Argeș și Pitești, începând cu data de 12.08.2026 ora 14.00, la barajul Vidraru este deschisă 8 % vana plană aferentă GF1, debitul deversat fiind de 6,0 mc/s. 

ABA SOMES TISA

   La nivelul județului Maramureș, sunt și în această perioadă (07.08. – 13.08.2026) localități afectate de secetă cu dificultăți în asigurarea necesarului de apă către populație (Ulmeni cu satele aferente, Șomcuta Mare, Buciumi, Vălenii Șomcutei, Coroieni, Oncești, Vadu Izei) alimentarea acestor localități fiind exclusiv din sursă de apă subterană, conform Rapoartelor Operative ale CLSU Coroieni, Oncești, Vadul Izei (170 de fântâni secate din 180, 520 de persoane afectate), Brebeni (15 de fântâni secate din 30, 100 de persoane afectate din totalul de 134), Șugău (50 de fântâni secate din 170, 1100 de persoane afectate din totalul de 1100); în UAT Tăuții -Măgherăuș, localitățile Nistru și Băița cu alimentare din apă de suprafață se restricționează programul de funcționare și consumul de apă ca urmare a înștiințărilor primite de la Primăria Tăuții-Măgherăuș și SC Vital. La stația hidrometrică Baia Sprie - jud. Maramureș, debitele înregistrate sunt sub debitul minim necesar, dar nu se impune aplicarea Planului de Restricții deoarece nu există folosințe consumatoare în funcțiune.

La nivelul judetului Sălaj, se aplică Planul de Restricții a apei în perioadele deficitare pentru Compania de Apă Someș SA – Sucursala Zalău, respectiv pentru SC Ferma De Alune SRL, ca urmare a scăderii volumului de apă în acumularea Vârșolț.

La nivelul jud. Satu Mare, datorită faptului că la Stația Hidrometrică Negrești Oaș (râul Tur) și la Stația Hidrometrică Domănești (râul Crasna) s–au înregistrat debite mai mici decât debitul minim necesar s-au trimis notificări către Apaserv Satu – Mare, comunele Moftin și Cămin și către amenajările piscicole din Moftin și Negrești–Oaș în vederea reducerii temporare a consumului de apă și creșterea gradului de atenție la modul de a reduce eventuala risipă de apă.

A.B.A. Buzău-Ialomița, revine cu informatii suplimentare, in data de, 10.09.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

Pe Fluviul Dunărea:
A.B.A. Buzău-Ialomița informează că, urmare scăderii debitului râului Buzău din ultima perioada, începând cu data de 03.08.2026 se trece la aplicarea fazei de atenționare/avertizare pentru sectorul 1 râu Buzău - vărsare – ph Banița.

A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galati.
- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

Folosințele care se alimentează cu apă din Dunăre - sectorul 4:  Braila - Galati sunt:

- irigații: FOUAI Vadeni, A.N.I.F. BRAILA - Amenajarea Terasa Brailei - km. 166 (UA Braila Nord).

- începând cu data de 13.07.2026 se trece la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restrictii pentru perioada de vara pe sectorul 6.1. Chiciu - Vadu Oii (PH Fetesti).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Braila - Amenajare Insula Mare a Brailei - SPR Salcia, SPR Titcov, SPR Maicanu, SPR Gemenele, SPR Filipoiu.

· ABA Dobrogea-Litoral informează că, din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· în data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  

· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;

· În acest sens, este aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavoda a fost oprita controlat si deconectata de la Sistemul Energetic National in dimineata zilei de 28 iulie 2026, din cauza nivelului foarte scazut, fara precedent, al Dunarii, cauzat de seceta severa, in baza procedurilor centralei aplicabile in situatii de seceta severa, iar Unitatea 2 din 13.08.2026. Conform prevederilor din Anexa 16 - Planul de restricții, transmis de CNE Cernavoda către ABADL in luna martie 2026, ambele unitati sunt oprite la un nivel in Dunare in sectiunea Cernavoda ≤1.85 mMB respectiv-277 cm reper mira Cernavodă.

